
DISS ERTATIO MEDICA 
INAUGURALIS, 


D E 


HYDROPE ANASARCA ; 


QUAM, 
ANNUENTE SUMMO NUMINE. 
Ex Auctoritate Reverendi admodum Viri, 


D. GEORGII BAIRD, SET 
ACADEMIZ EDINBURGENÆ Pracfecti: 


NEC NON 
Ampliſſimi SENATUS ACADEMICI confenſu, 


Et nobiliſimae FACULTATIS MEDICA. decrets, 


PRO GRADU DOCTORIS, 


SUMMISQUE IN MEDICINA HONORIBUS AC PRIYILEGHS® 


RITE ET LEGITIME CONSEQUENDIS; 
Eruditorum examini ſubjicit 
JOANNES WARROCH PURSELL, A. Al. 


SCOTUS, 
Soc. Reg. Phyſ. Edin. Soc. 


Creſcit indulgens ſibi dirus hydrops; 
Nec ſitim pellit, niſi cauſa morbi 
Fugerit venis, et aquoſus albo 
Corpore languor. Hom, 


Ad diem 12. Septembris, hora locoque ſoliti«: 
-- PL. -- 


LED DN 
CUM PRIVILEG0, 
Arup ALEX. SMEL LIE. 


M,DCC,XCVII. 


Viris optimis, 
| JACOBO zr GEORGIO WARROCH, 
ARMIGERIS, | 
Avunculis ſuis dilectiſſimis, 
Propter 
Innumera 
In illum 
Beneficia, 
Hanc Diflertationem Medicam Inauguralem, 
Exiguum quidem, 
Sed ſincerum, 
Animi grati 
Teſtimomium, 
D. D. Cap. 


JOANNES WARROCH PURS ELI. 

, DISSERTATIO MEDICA 


INAUGURALTIS, 


DE 


HYDROPE ANASARCA. 


AUCI morbi, quibus patet corpus hu- 


1 manum frequentius occurrunt, vel ſa- 
natu difficiliores hydrope exiſtunt. Ob has 
rationes morbus eſt, qui medicorum atten- 
tionem jure vindicat, et licet natura ejus 
bene intelligatur, tamen ad illum ſanandum 
ars medica ſaepe parum valet. Hydrops, 
pro variis in corpore locis, quae teneat 
humor effuſus, nomina diverſa ſibi adep- 

tus fuit. Si in cerebrum effuſa ſit aqua, 
morbi nomen eſt hydrocephalus; cum in 
thoracis cavum confluxerit, hydrothorax ; 
cum in pericardium, hydrops pericardit ; 
cum in abdomine accumulatur, aſcites ; ſi 
in tunica teſtium vaginali fir, Hydrocele; 
cum ovaria occupat, -ydrops ovari ; 11 in 
utero fit, nomen hydrometrac habet; et 
denique {1 aqua, telam celluloſam, qua cor- 
pus totum circumdatur, impleat et diſtendat, 
morbus ana/arca nomine gaudet. 

Ex his autem hydropis ſpeciebus, de 
poſtrema ſolum, anaſarca nempe, mihi in 


animo eſt, pauca diſſerere. 


MORBI DEFINITIO. 


Anaſarca, a Culleno celeberrimo, verbis 
ſequentibus, bene definitur, ſcilicet: 


* Corporis 

« Corporis totius vel partis ejus intumeſ- 
% centia mollis, inelaſtica.“ 

Anaſarcae ſpecies quintae ſunt; ſcilicet, 

I. Anaſarca (/ero/a) a retento ſero ob 
evacuationes ſolitas ſuppreſſas, vel ab aucto 
ſero ob ingeſtam aquam nimiam. 

II. Anaſarca (oppilata) a compreſſione 
venarum. 


III. Anaſarca (exanthematica) poſt ex- 
anthemata, et praecipue poſt eryſipelas, 
ö ſuborta. 
IV. Anaſarca (anaemia) a tenuitate ſan- 
guinis per haemorrhagiam producta. 


V. Anaſarca (debilium) in debilibus a 


| morbis longs, vel ab aliis cauſis. 


| HISTORIA MORBI. 


Anaſarca, cum pedum et talorum intu- 


meſcentia incipit, quae, tempore veſpertino, 


optime 

4 DE HYDROPE ANASARCA. 
optime conſpici poteſt. maxime ſi aegrotus, 
diu in poſitione erecta per diem manſerit. 
Morbo progrediente, intumeſcentia grada- 
tim aſcendit, crura, femora, et trunci cor- 
poris partes inferiores, occupans. Deinde 
aqua abdomen diſtendit, ita ut fluctuatio- 
nis ſenſus intus percipi poſſit. Eodem fere 
tempore, aqua in ſcrotum incidit, et in 
magnam molem diſtendit. In viris, prae- 
putium aqua diſtentum nonnunquam urinae 
tranſitui obſtat, et in foeminis, labiorum pu- 
dendorum tumor ingens aliquando accidit. 
Poſtea, aqua in thoracem effunditur, et poſ- 
tremo, facies, extremitateſque ſuperiores at- 
ficiuntur. Palpebrae oculorum, nonnun- 
quam ita intumeſcunt, ut viſus omnino in- 
tercipiatur. In hujus morbi decurſu, aqua 
nonnunquam in cerebrum effuſa eſt, et co- 
mate aeger afficitur. Si aqua in thorace ſit, 


vaſa ſanguinea comprimendo, interdum 


ſanguinis accumulationem in capitis vaſis 
efficit, 

efficit, et facies, rubra, livida, et apoplectica 
fit. Tumor, pro corporis ſitu, ſadem mutat. 
Veſpere, turgeſcentia extremitates-inferior- 
es maxime occupat, mane autem, harum 
intumeſcentia multum imminuitur, et fa- 
cies, brachia, manuſque tune valde diſten- 
duntur, et hae partes quoque, per diem de- 
tumeſcunt. Tumor, digito, vel alii cui- 
dam externo prementi facile cedit, foveola 
in cute relicta, quae, digito amoto, poſt ali- 
quid temporis evaneſcit. Cutis aliquando 
adeo diftenditur aqua, ut, via ſibi facta, 
per cuticulam ſtillet humor; et hoc modo 
quantitas aquae haud parva, cum aegri 
magno benehcio, nonnunquam exit. Aliis 
autem temporibus, in veſiculas quae brevi 
diſrumpuntur, elevatur cuticula; ulcera hinc 
orta inflammatione corripiuntur, et gan- 
graena ſanatu difficillima inducitur. 
Functiones fere omnes, magis minuſve 
laeduntur. Pulſus parvus, debilis, frequens, 


et 

et ſi in thorace aqua fit, aliquando irregu- 
laris, et intermittens eſt, Spiratio difficilis: 
at in poſitione erecta liberior quam recum- 
bente, vel quando aeger exercitio utitur. 
Tuſſis ſicca et frequens, inter decumben- 
dum potiſſimum moleſta, ſomnumque in- 


terturbat. Excretiones quoque multum 


turbatae ſunt. Urina parva quantitate red- 


ditur; colore rubro apparet, et ſedimentum 
copioſum facile deponit. Urina fere ſem- 
per minor pondere eſt liquidis ingeſtis. Si- 
tis fere ab initio urget; tandem fit inexple- 
bilis. Cibi appetentia imminuitur, concoc- 
tioque ſegneſcit. Alvus plerumque aſtric- 
ta, nonnunquam ſoluta eſt. Cutis frigida 
aridaque, et nullus fere ſudor adeſt. Cu— 
tis, praeſertim femorum, crurum et brachi- 
orum, aliquando adeo dura et rigida fit, 
ut ſenſus multum imminuatur, et, inſcio 
aegro, cutem combuſtam eſſe fertur. Mo- 


tus voluntarii tardi; et aegroti vires adeo 


franguntur, 

DE HYDROPE ANASARCA. 7 
franguntur, ut muſculi ſe contrahendi po- 
teſtatem amiſiſſe videantur. 

Morbo diu perſtante, ſymptomatum vi- 
olentia augetur; aegri vires gradatim im- 
minuuntur; pulſus parvus, frequens, et in- 
aequalis fit; nonnunquam febris lenta ae- 
grum conſumit; cum difhcultate ſpirandi 
magis notabili, et comate, animique deli- 
quio, ſuperveniente, vitae aegroti finem 


mors imponit. 


DIAGNOSIS. 


Anaſarca, ſi omnia ſigna bene inquiran- 
tur, cum ullo alio morbo raro confundi po- 
teſt. Aliquando autem, levi negligenteve 
inſpectione, decipiamur. Inter morbos qui 
anaſarcam referunt, praecipui ſunt, poly- 


ſarcia, pneumatoſis, chloroſis, et rachitis. 


A 


n 

A polyſarcia, ſignis ſequentibus, anaſar- 
ca facile diſtingui poteſt. In polyſarcia, tu- 
mor, pro corporis poſitione, ſedem non mu- 
tat, nec veſtigium digiti imprimentis reti- 
net. Praeterea, gradatim magis ſuperve- 
nit polyſarcia, et a plena diaeta, vitaque 
otioſa, originem trahit. Huic addas, fitim 
haud augeri, nec cibi appetentiam proſterni, 
et urinae quantitatem non diminui. Con- 
traria autem, anaſarca perſtante, fere ſemper 


incidunt. Poſtremo, facies hydropici pal- 


lida, atque exſanguis plerumque apparet, 


dum in polyfarcia, colore rubicundo ſuffun- 
ditur. 

Anaſarca, per haec ſigna ſequentia, a 
pneumatoſi dignoſcitur. In pneumatoſi, 
contra atque in anaſarca, pars manu com- 
preſſa crepitat, et, preſſura amota, ad prio- 
rem figuram inſtanter redit. Pneumatoſis, 
at anaſarca non item, ſubito oriri ſolet, et 
ad magnum incrementum cito feſtinat. 


Porro, 

DE HYDROPE ANASARCA. 9 
Porro, in pneumatoſi, contra ac in anaſarca, 


tumor in partibus ſuperioribus, quia aër 


ſuperiora petit, maxime conſpici poteſt; et 


denique, in pneumatoſi, urina nec parca, 


nec ſitis magna eſt. 

Chloroſis initio, hydropem multum refert; 
ex conſimili enim conditione corporis pen- 
det, et interdum in anaſarcain deſinit. Ab 
anaſarca autem, ſignis ſequentibus, diſcerni- 
tur. Chloroſis, a decimo quarto aetatis 
anno aut circiter, puellas afficit, nec ante 
ſolet dimittere, quam menſes ſe oſtenderint, 
et periodis regularibus redeant. gra, 


lumborum dolore gravante vexatur, et col- 


loquia convictumque declinat. Porro, re— 
rum non eſculentarum adeſt deſiderium, re- 
tentioque menſium. 


Rachitis ab anaſarca, per caput magnum, 
anterius maxime tumens, genicula tumida, 
coſtas depreſſas, et carnium marcorem, in- 


ternoſcitur, 

CAUSA PROXIMA. 


Arteriae, ſanguinem a' corde, ad omnes 
corporis partes, mittunt, et hae in venas re- 
flectuntur, quae eundem in cor reducunt. 
Alia autem arteriarum terminatio eſt, ſcili- 
cet in vaſa ita minuta, ut globulos rubros 
excludant, et partibus tantum ſeroſis introi- 
tum concedant. Haec vaſa, in omne hu- 
mani corporis cavum vel interſtitium, per- 
ſtante ſanitate, humorem conſtanter effun- 
dunt, et, ex officio, nomen exhalantium ha- 


bent. Hic humor, ad has partes quae ſe 


invicem atterunt, humectandum et lubri- 


candum, inſervit, ut motus earundem libc- 


rior fit, et etiam, ne ipſae concreſcant, prac- 


caveatur. Hic humor, niſi vaſis idoneis ab- 


ſorberetur, brevi ultra modum cumularetur, 
et corporis tunQtonibus exitioſus eſſet. 
Hic humor officio peracto, per vaſa quae, 
tymphatica vel abſorbentia appellantur, in- 


de 

de reſorbetur. Parum olim inter medicos 


conſtabat, quaenam eſſet natura, vel uſus 
horum vaſorum, vel quomodo munere ſuo 
ſungerentur. Celeberrimus Monro, nunc 
primus, haec eſſe organa, quibus abſorptio- 
nis functio peracta eſt, et venas rubras ad 
hoc conſilium minime inſervire, plane pro- 
bavit. Quomodo vaſa abforbentia ſuum 
munus abſolvant, haud pro certo habetur, 
Veriſimile eſt, ea, fluida primum reſorbere 
codem modo quo tub! capillares, et fluida 
in lis per vim muſcularem moveri. 

Haec duo genera vaſorum, ſcilicet exha- 
lantia, et abſorbentia, inter fe adverſaria 
ſunt, et quamdiu utraque ſuo munere modo 
naturali, et ſalubri funguntur, nulla liquoris 
accumulatio fit, Hoc acquilibrium debi- 
tum tamen, variis cauſis perturbatur, et col- 
lectio ſequela eſt. 

acc collectio, tribus cautis, evenirepoteſt; 


Ino, Si plus humoris, per eshalantia ef- 

fundatur, quam abſorbentia reſorbere poſſint 
(actione lymphaticorum ſana manente) 3 
2do, Si vaſa abſorbentia, muneribus ſuis 
fungi nequeant, (licet exhalatio maneat na- 
turalis ;) vel; 
3tio, Si exhalatio augeatur, et abſorptio 
[| g ſimul imminuatur. 


Ex omnibus his cauſis, aquae accumula- 

tio accidit, quae anaſarcae originem prae- 
beat. 


Triplici modo igitur, anaſarcae cauſa 


proxima explicari poteſt; ſcilicet, 


Imo, Effuſione aucta, 


a2do, Abſorptione imminuta, 


3710, Effuſione aucta, abforptione ſimul 


ene 


imminuta. 


— - A + 


CAUSAE REMOTAE. 


Cauſae remotae, in praediſponentes et 
excitantes, apte dividuntur. 


3 CAUSAE 

CAUSAE PRAEDISPONENTES. 


Cauſae praediſponentes fere omnes ſunt, 
quaecunque corporis vigorem imminuunt. 
Harum cauſarum praecipuae ſunt, Liquo— 


rum ſpirituoſorum uſus immodicus; Uſus 


hydrargyri frequens, et diuturnus; Diaeta 
tenuis parca, et aquoſa; Uſus narcoticorum, 
ut opii, theae, coffeae, &c. nimius; Aer frigi- 
dus, humiduſque; Vita otioſa vel ſedentaria; 
Evacuationes proſuſae; Venus nimia; Excre- 
tiones ſuppreſſae; Morbi praegreſſi; Pathe- 


mata animi deprimentia, ut metus, moeſtitia, 


&c. 


CAUSAE EXCITANTES. 


Anaſarcae cauſae excitantes, ad tria capi- 
ta generalia referri poſſunt, ſcilicet; 
I. Eas, quae exhalationem augendo, agunt; 


II. Eas, quae abſorptionem imminuendo, 


agunt; 


> III. 

HI, Eas, quae exhalationem augendo, 
atque abſorptionem imminuendo, agunt. 


De cauſarum poſtremo capite, aliquid dica- 


tur haud neceſle eſt, 


EXHALATIO AUCTA. 


I. Quicquid ſanguinis circuitum libe- 
rum interpellat, idem per effuſionem auc- 
tam, hydropem efficere poteſt. Hoc om- 
nibus, quae ſanguinis venoſi ad ventricu- 
lum cordis dextrum recurſum, a vaſculis 
corporis extremis, interpellant, perſicitur ; 


{ic enim ſanguis, ex arteriis in venas, diſſi- 


culter tranſibit, et humoris quantitas ma- 


Jor, per vaſa exhalantia, effundetur. San- 
guinis venoſi ad cor reditus, per polypos in 
corde, vel in vaſis vicinis, per valvularum 
ejus, vel eorum vaſorum vicinorum, in ſub- 
ſtantiam oſſeam converſionem, vel denique 


per 

per pulmonum obſtructiones, impediri po- 
teſt, | Omnes hae cauſae hydropem, maxi- 
me hydrothoracem, ali quando autem ana- 
ſarcam, movere repertae fuerunt. Sic, 
aſthmatis hydrops ſaepe ſequela eſt. Aliae 
cauſae, quae haud raro ſanguinis motum 


per venas, et ad cor reditum ejus intertur- 
bant, ſunt tumores, qui venas adeo juxta 
ſunt, ut eas comprimant. Hujuſmodi 
ſunt arteriarum aneuriſmata, abſceſſus, at- 
que tumores ſcirrhoſi vel ſteatomatoſi in 
partibus vicinis. Obſtructiones quoque 
hepatis haud raro aſciten excitant. Si enim 
hepar ſcirrho laboret, ſanguinis tranſitui per 
venam portarum, et ramos ejus extremos, 
impedimentum lit, et quoque molis adaue- 
tac hepatis preſſurà, vena cava afficitur. 
Ex his duabus cauſis evenit, ut humorum 
accumulatio, in venis e quibus vena porta- 
rum et vena cava originem trahunt, ac= 
cidat, et fic impedimentum, ſanguinis 


tranſitui 

tranſitui ex arteriis extremis viſcerum ab- 


dominalium in venas conjugas, faciendo, 
determinationem fluidorum auctam ad va- 
ſa exhalantia, et, humorum in abdominis 
cavum effuſoram, incrementum, efficiat. 
In aſcitis decurſu, artuum inferiorum ana- 
ſarca nonnunquam obſervari poteſt. Hoc, 
ex hepate ita mole adauctà venam cavam 
comprimente, unà cum aqua quae in abdo- 
mine continetur, oritur, ut ſanguinis ad 
cordis dextrum ventriculum reditus inter- 
cipiatur, et hinc exhalatio augeatur. Hinc 
quoque explicari poſſunt, artuum inferio- 
rum tumores ſeroſi, qui in gravidis occur- 
runt, ex uteri preſſura nempe in venam 
cavam, ſive venas iliacas, ſanguinis accu- 
mulationem in artuum inferiorum venis, 
et effuſionem adauctam per vaſa exhalantia, 
efficiente. Aqua in thorace collecta, ali- 
quando ventriculi dextri exinanitioni ita 


* 


obſtat, et venae cavae ſanguinem ita tar- 


dat, 

dat, ut ſaepe anaſaream generalem procreet, 
Praeterea, quaedam corporis poſitura exha- 
lationi favet, quando nempe, corporis poſi- 
tura talis eſt, ut ſanguinis impetus in arte- 


riis augeatur, et reditus ejus per venas re- 


tardetur; et, ob hanc rationem, corporis 
poſitura erecta, intumeſcentias ſeroſas in ar- 
tubus inferioribus, augeat. 

II. Cum per os, aquae magna quantitas 
in corpus aſſumitur, et, per excretiones 
haud evadit, aliquando in vaſa ſanguinea 
partim vehitur, et per exhalantia in telam 
celluloſam effunditur, itaque anaſarcam gig- 
nit. Haud autem negari poteſt, aquam in 


ventriculum copioſe aſſumptam fuiſſe, ſine 


hydrope inſequente. Multa exempla ho- 


minum memorantur, qui aquarum minera- 
lium quantitates permagnas biberunt, quae 
cito, per urinam, alvi dejectionem, vel per- 


ſpirationem, fine ullo incommodo, defluxe- 
runt. Hydrops igitur, ex hac cauſa vix 


C oriri 

orirĩ poteſt, niſi cum aliis cauſis conjuncta, 


ficut quando vaſa excernentia, ad liquorem 
ejiciendum tam eeleriter quam hauſtus fu- 
it, haud bene apta ſunt, vel quando obſtru- 


untur, vel quando quaedam cauſae fortui- 


tae adduntur, ſicut frigus, aut perſpiratio 


vel urina imminuta. Quinetiam, hydrops, 
ex aquae abſorptione ab aëre per cutem, 
ortus eſſe dicitur, vel ſaltem, per hanc cau- 
ſam multum fuiſſe auctus. Dicitur inſu- 
per, excretiones aquoſas ſuppreſſas, vel im- 
minutas, veluti perſpirationem aut urinam, 
talem ſanguinis ſtatum aquoſum efficiſſe, 
qualis anaſarcam per exhalationem auctam, 
moverit. 

III. Magnae profuſiones, ſanguinis, ſeri 


vel fluidorum aliorum, ſunt aliae cauſae quae 


\ 


ſanguinem tenuando et igitur effuſionem 


augendo anaſarcam excitant. Hoc modo, 


menorrhagia violenta, frequens, et diu- 


tina; 


' 

tina; epiſtaxis; haemorrhois; et ſanguinis 
detractionis abuſus; hydropi originem de- 
derunt. Eodem modo, fonticuli, per glu- 
tinis magnae copiae abſtractionem, eundem 
morbum movere polling t. 

IV. Alimenti digeſtio vel aſſimilatio im- 
perfecta, qua chylus, ad ſanguinis partieu- 
las rubras formandas, ineptus eſt, qui tamen 
partes ſeroſas ſuppeditat, alia eſt cauſa, 
quae effuſionem augendo, agit. Hine hy- 
drops haud raro chloroſin inſequitur; in 
quo morbo alimentum haud bene conco- 
quitur, vel aſſimilatur, et hinc, fanguinis 
rubrorum globulorum defectus eſt. 

V. Syſtematis totius, et praeſertim ex- 
halantium, laxitas, cauſa frequens eſt effu- 
ſionis auctae. Hujus vis cauſae in paralyſi, 
ubi aegri membra ſaepe cum intumeſcen- 
tiis ſeroſis afficiuntur, ſatis apparet, necnon 
ex morbis quibuſdam, ficut febribus vel 


aliis qui diu duraverunt. 


IV. 

ex niſibus violentis, vel e muſculorum vi- 
cinorum compreſſione, aliiſve cauſis, oriens, 
humores quos continent, in membranam 
celluloſam, effundendo, anaſarcam creaſſe 
affirmatur. Eodem modo, exempla me- 
morantur, quibus aliae hydropis ſpecies, ex 
ruptura vaſorum lacteorum, etiamque duc- 
tus thoracici, originem traxerunt. Exem- 


pla horum omnium autem raro eveniunt. 


ABSORPTIO IMMINU TA. 


1. Debilitas in vaſorum lymphaticorum 
tunicis muſcularibus, una eſt cauſa abſorp- 
tionis imminutae; nam in hac conditione, 
liquores qui in 1s continentur, propellere 
nequeunt. Hinc vaſa, ſupra diametrum 


naturalem, 

naturalem, diſtenta fient, et fluidum quem 
contineant, ad originem unde venit, relabe- 
tur. Hujus cauſae poteſtas, ſatis manifefta 
eſt; hydropes enim, abſorbentium actio- 
nem movendo, ſaepe ſanantur. toll 

II. Obſtructio vaſorum lymphaticorum 
in eorum curſu, vel glandularum congloba- 
tarum, per vaſa ſanguinea diſtenta, tumo- 
res, aliaſve cauſas, abſorptionem imminu- 
endo, hydropem inducere putata fuit. Hy- 
drops tamen, ex ſyſtematis lymphatici ob- 
ſtructione, vix oriri poteſt, quoniam lym- 
phaticorum ramuli, anaſtomoſes frequentes 
inter ſe habent ; adeo ut, fi fluidi curſus in 
uno ramulo interpelletur, per ramulum vi- 
cinum, tranſitum facile invenire poſſit. 

III. Cum liquor effuſus diu remoratur, 
donec partes tenuiores abſorbeantur, len- 
torem inuſitatum obtinet, ita ut vaſorum 
lymphaticorum oſtia intrare nequeat, et ex 


—— 


hac 


2 

hae eauſa, abſorptio imminuta aliquando 


„ 

RATIO SYMPTOMATUM. 

I. Artuum inferiorum vgſpere intumeſcen- 
lia. Hoc ſymptoma, partim ex telae cel- 
luloſae communicationibus, et partim ex 
corporis poſitura, pendet; unde fit, ut aqua, 
ex gravitate, imos locos corporis occupet. 
Quoniam enim partes telae celluloſae libere 
inter ſe patent, aquam locum mutare facile 


ſinent, et aqua ejus partes diverſas, pro va- 
rits corporis poſituris, poſſidebit. Ex his 
rationibus, facile intelligi poteſt, quare pe- 
dum et talorum tumor, noctem verſus, 
maximus eſſe debeat aegro enim, in poſi- 
tura erecta, per diem perſtante, aqua, ex - 
pondere, a corporis partibus ſuperioribus, 
ad inferiores; deſcendet, et cutem elevando, 


tumorem 

tumorem faciet. Ex iiſdem principiis, quare 
mane in facie et brachus, obſervetur tumor, 
explicare poſſumus. Per poſitionem erec- 
tam quoque, ſanguinis motus, artus inferi- 
ores verſus, in arteriis augetur, et inde per 
venas reditus ejus multum impeditur; unde 
evenit, ut effuſio in illas partes aucta fu- 
erit. Sanguinis circuitus etiam, in parti- 
bus a corde remotioribus, languidior fat. 
Ob has rationes quoque, tumor artuum in- 
feriorum veſpere maxime conſpici poteſt. 
II. Veſtigium digiti imprimentis,. per ali- 
quod tempus retinetur.—Cum digitus tumo- 
rem premat, aquam ei cutis parti cui digi- 
tus applicatur, ſubjacentem, in telae cellu- 
loſae partes vicinas, effluere cogit; itaque 
foveola apparet, et brevi poſt digitum amo- 
tum, aqua in priſtinam ſedem redit, et fo- 
veola evaneſcit. 
III. Ulcera et Gangraena, —Haec, a de- 


bilitate, et ſanguinis circuito impedito, ori- 


untur 3 

untur; etiamque a ſero effuſo, diu in tela 
celluloſa ſtagnante, acrimoniam acquirente, 
integumenta erodente, et ſic ulcera creante, 
quae in gangraenam facile degenerant. 

IV. Pulſus parvus, debilis, frequens, et 
interdum irregularis, —Pulſus parvitas et de- 
bilitas, ex totius ſyſtematis debilitate, ori- 
ginem trahunt. Pulſus irregularitas, quan- 
do aqua in thorace, et quando cordis vel 
vaſorum vicinorum vitium eſt, praecipue 
obſervari poteſt. 

V. Spirandi diſſicultas.—Spirandi diffi- 
cultas, quae in morbi initio apparet, totius 
corporis debilitati attribui poteſt; morbo 
autem ingraveſcente, oritur ex aqua in tho- 
race collecta, vaſa ſanguinea, bronchia, pul- 
monum veſiculaſque akriferas, comprimen- 
te, etiamque diaphragma, ita ut aſcenſui 
ejus obſtet; ex aqua in abdomine quoque, 
ejuſdem ſepti deſcenſus impeditur. Reſpi- 
ratio in ſitu horizontali, quam erecto, dif- 


ficilior, 


ficilior, quia in illo ſitu, aqua in corporis 
partes ſuperiores ſurgit, organaque reſpira- 
tionis comprimit. | 

VI. Tuffis ficca et ſreguens, —ex irritatione 
in pulmonibus, bronchiiſve, cauſis ſupra dic- 
tis oriente, accidit. 

VII. Urina parca, rubraque, et ſedimen— 
tum copioſe deponil.— Urinae paucitas, ex 1is 
ſanguinis partibus aquoſis, quae ad urinam 
formandam deſignantur, in telam celluloſam 
currentibus, et ex ſanguinis quantitate im- 
minuta, quae per renes tranſire debet, ex- 
planetur. Urina, particulis aquoſis orbata, 
colorem rubrum aſſumit, ſedimentumque 
oſtendit. 

VIII. Sziis—ex oris, linguae et faucium 
ariditate, ob fluidi abſtractionem ex hiſce 
partibus, et ad telam celluloſam determina- 
tionem ejus, pendet. 

IX. Appetitus imminulus, digeſlis tarda, 
#/on/que aſtrifta,—Haec ſymptomata, a de- 

D bilitate 

bilitate totius corporis, et praeſertim ven- 
triculi, oriuntur. 

X. Culis frigida, aridaque, et perſpiratio 
imminuta.—-Sanguinis circuitus debilitas, 
cutem frigidam reddit; et cutis ariditas ex 
perſpiratione imminuta oritur. Perſpiratio 
imminuta ex humorum ad telam celluloſam 
determinatione originem ducit. 

XI. Tarditas motuum voluntariorum,— 


corporis totius debilitati, ct ex aquae mote 


magna oppreſſioni, tribuenda. 


PROGNOSIS. 


Haec, a morbi cauſarum notitia, ab aegri 
conſtitutione, et conluctudine vitae, ab acg- 
fi aetate, a morbi diuturnitate, et denique a 
ſymptomatum violentia, inſtituenda. 

I. Cauſoe morbi conſiderandac ſunt.—8i 


morbus, ex cauſis quae non diu perſtiterint, 


vel 

vel facile amoveri poſſint, ſicut ex evacua- 
tionibus profuſis, vel ex aqua nimia in cor- 
pus allumpta, vel ex perſpiratione impedi- 
ta, ortus fuerit, vel denique {1 nullum ali- 
um morbum exceperit, felicem eventum 
praedicare licebit. Si vero morbus, ex duc- 
tus thoracici ruptura, ex pulmonum, he- 
patis vel cordis obſtructionibus, originem 
traxerit, ſpes ſalutis admodum parva eſt; 
ad eas enim cauſas tollendas, ars ſalutifera 
vix aut ne vix quidem valet. 

II. Agri conſlilutio et vitae cohſuctudo.— 
Si conſtitutio aegri debilis, laxa, vel cachec- 
tica ſit, vel ſi aeger per liquorum ſpirituoſor- 
um uſum immodicum, vires fregerit, prog- 
noſis haud eſt fauſta. 

III. Attac. —Si aeger florente acetate fit, 
prognoſis melior eſt, quam in aetate pro- 
vectis; quia in ſenilibus corporis debilitas, 
per morbos praccedentes, aliaſve cauſas in- 
ducta, magna eſt, et in his quoque, vires 


; d cameatorum 

medicamentorum ad \anaſarcam curandam 
multo minus valent. 

IV. Morbi dintfurnitas.—Si morbus bre- 
vi tantum perſtiterit, curatu minus difficilis 
eſt, quam ſi per longum tempus duraverit; 
itaque prognoſis, in caſu priore quam poſ- 
teriore magis fauſta eſſe debet. 

V. Symplomatum violentia.—Si intumeſ- 
centia late ſe diifundat ; ft dy ſpnoea urgeat; 
ſi aeger in poſitione erecta tantum ſpirare 
poſſit; ſi tuſſis violenta ſit; ſi pulſus par- 
vus, debilis, frequens, aut intermittens ſit; 
ſi aeger parum aut nihil dormiat ; {1 uri- 
nae quantitas admodum parca fit ; ſi cibi 
appetentia deſit; ſi ſitis magnopere urgeat ; 
vel denique ſi haec ſymptomata, cum totius 
fyſtematis magna debilitate, cum comate 
vel animi deliquio, vel cum viſcerum ob- 
ſtructionibus, quae ſanari vix poſſunt, ſicut 
cum hepatis ſcirrho, polypis in corde, vel in 
vaſis magnis, vel poſtremo cum valvularum 


ordis, 

cordis, vel earum vaſorum ejus vicinorum 
oſſificationibus, conjunQa ſint, ars medi- 
cinae, aegrum e morte, vix aut ne vix qui- 


dem eripere poteſt. 


METHO DUS MEDEN DI. 


Tria ſunt anaſarcae medendi conſilia; 
ſeilicet, 

I. Cauſas morbi remotas, fi fieri poſſit, 
tollere. 

II. Fluida collecta educere, et, 


III. Corport vigorem reſtituere. 


CAUSAS REMOTAS TOLLERE. 


Hujus indicationis peractio, ad morbum 
curandum, magni eſt moment! ; ſaepe enim, 
dum cauſae remotae manent, morbus ſanari 


non 

non poteſt. Hoc autem conſilium ſacpe 
non perfici poteſt; frequenter enim, cauſa 
remota talis naturae eſt, ut ars medica tol- 
lere non poſſit. Hujuſmodi cauſac ſunt 
obſtructiones permanentes, polypi, vaſorum 
vel cordis valvularum oſſificationes, tumores, 
&c. Aliquando tamen, cauſa remota brevi 
tantum perſtiterit, et paulo poſt applicatio- 
nem ceſſaverit, quamvis effectus ejus adhuc 
reſtent. Hujuſmodi ſunt, aqua nimia in 
corpus aſſumpta, diaeta tenuis, venus nimia, 
frigus et humor, liquorum ſpirituoſorum 
uſus immodicus, evacuationes proſuſae, vel 
denique obſtructiones leves vel partiales 
ſanguinis circuitum aſſicientes; hae ſunt 
cauſae, quae aut cito evaneſcunt, aut remo- 
yeri poſſunt. Quanquam etiam cauſa re- 
mota diu duravit, et adhuc perſtat, vi me- 
dicamentorum, alliſve remedlis nonnun- 
quam amoveri poteſt. Sic hepatis ſcirrhus 
aliquando ſanari poteſt. 


a * * 

Aeger admonendus eſt, ut cauſas omnes 
quae morbum movere vel augere ſolent, 
diligenter evitet. Intemperantia et inertia 
haud indulgenda. Frigus et humor vitanda. 
Diaeta tenuis parca vel aquoſa haud aſſu- 
menda. Si morbus, evacuationes profuſas 
exceperit, diacta nutriens et remedia toni- 
ca primum adhibenda. Si excretionibus 
ſuppreſſis, ſicut menſibus, perſpiratione aut 
rina, ortus fit, ad eas reſtituendas ani- 
mus attendere debet. Si quilibet morbus, 
ex quo anaſarca ortus fuit, praeſens ſit, ad 
morbum primarium remedia primum diri- 
genda. Sic, {1 a ſcirrho hepatis vel alius 
viſceris, anafarca pendeat, ea remedia, quae 
ad hoc vitium tollendum valent, primum, 
et maxime uſurpanda. Remedia praecipua 
quae huic conſilio inſerviunt, ſunt bydrar- 
gyrus, chryſtalli tartari, et cicuta. Si debts 
litas morbum excitaverit, ad ea quae debilis 
tati obſtant, et praecipue ad diaetam nutri- 


entem, 

Fs exerciiationem, et remedia corrobo- 

rautia, confugiamus neceſſe eſt. Ad ab- 

ſorptionem imminutam reſtaurandam, hy- 

R FLUDA COLLECTA EDUCERE. 

Hoc dyplic modo perfici poteſt, ſcilicet, 
L. Fluida collecta per exitus artificioſos 


educendo ; vel. 

OI. Her exitus naturales, 

EXITUS, ARTIFICIOSI. 


Ard el cn ole Sell e. 
Aqua, per exitus artiſicioſos, praccipue 
quinque modis, emitti Poteſt, puncturis, 
cauterus, veſicatoriis, fonticulis, et attra- 


hentibus S011 

I. Pun#urace—Per puncturas, aquae 
magna copta, ex artubus hydropicis, cum 
aegri magno levamine ſaepe educitur. 
Puncturae quoque, aliis exitibus artificioſis, 
multo efficaciores ſunt, et minus periculoſae, 
itaque illis anteponendae. Puncturae au- 
tem, aeque ac alii exitus artificioſi, haud 
periculo carent, quoniam vulnera quae effi- 
ciunt, ad inflammationem, quae cito ad 
gangraenam currit, proclivia ſunt ; et, aeque 
ac caeteri, non, niſi poſt exitus naturales 
fruſtra tentatos, adhibendae. Quando 
puncturae fiunt, neceſſe eſt fiant parvae, 
non nimis confertae, prope genua vel ſupra 
vel infra; et, quando gangraenae pericu- 
lum minus ſit, hae paulo ſuper talos perfi- 
ciantur. In hoc loco poſtremo autem, 
caute adhibendae. Si penis aqua multum 
diſtendatur, aliquando puncturae ibi Gant. 
Inciſiones magnae vel ſcarificationes, cum 


ſummo periculo ſemper adhibentur. Ad 


1 inflam- 

inflammationi et gangraenae obveniendum, 
ad remedia quaedam externa, ſicut ceratum 
commune, fotus calidi, ac ſtimulantia, ſimul 
atque interna, ſicut cortex Peruvianus et 
vinum, confugiendum eſt. 

II. Cauteria.— Hoc remedium nunc raro 
adhibetur, quoniam inflammationem et gan- 
graenam facile inducit. 

III. Veſicatorid. Per veſicatoria ſeri 
quantitas haud parva exhauriri poteſt; ita- 
que, in hoc morbo, remedia potentiſſima 
aliqui medicorum exiſtimarunt. Raro au- 
tem ſine periculo adhiberi poſſunt, quia 
partes quibus applicantur gangraenae ob- 
noxiae ſunt, 

IV. Fonliculi.— Hi remedia utilia fo- 
rent, quoniam quantitatem fluidi magnam 
extrahere poſſunt, 11 caedem objectiones, 
contra 'vias artificioſas ſupradictas propo- 
ſitae, non itidem contra fonticulos valuerint. 


Vix admitti igitur debent, niſi forſan in 


morbi 

morbi initio, vel quando partes tonum non 
amiſerunt. Peritiſſimus Home exempla 
hydropis memoravit, quibus fonticuli ad- 
hibiti fuerunt, et cum felice eventu *. 

V. Attrabentia,—Hacc, aquam copioſe ex 
artubus hydropicts educere, reperta fuerunt. 
Ex his remediis, folia braſſicae atque bryo- 
niae frequentiſſime, hoc conlilio, in uſu 
ſunt. Haec autem magis a vulgo exhibi- 
ta, quam medicis. Scilla in eundem finem 


adhibita fuit, itemque tibialia ſerica oleo il- 


lita. 


EXITUS NATURALES. 


Aquae collectae per exitus naturales evo- 
catio multo efficacior ac tutior eſt, quam 
per vias artificioſas. Quanquam enim 


per vias poſteriores aqua cito et copioſe 


exhauriri 


* Home's Clinical Experiments. 

exhauriri poteſt, tamen periculum eſt ne 
brevi redeat. Remedia, quae aquam col- 
lectam eliciendi conſilio adhibentur, ſunt 
emetica, cathartica, diuretica, ſudorifica, et 


galogoga. 


EME TI CA. 


Per vomitionem, quantitas liquoris ſeroſi 
naud parva evocata eſſe dicitur, Hinc, ad 
uſum emeticorum in hydrope decurſum 
fuit, Emetica tamen in hoc morbo, non, 
ob aquae expulſionem e ventriculo, quam 
efficiunt, adhibentur, ſed potius quia, cor- 
pus totum violenter agitando, lymphatico- 
rum actionem promoveant, ad fluida, quae 
in cavitatibus accumulantur, reſorbendum, 
ita ut per varia excernentia e corpore ex- 
pellantur. Emetica tamen ſine ſummo pe- 
riculo, raro adhiberi poſſunt; igitur caute 


exhibenda, 


— 

exhibenda, et tantum in morbĩ initio.” Si 
enim corpus admodum debile ſit, ſi aqua 
per corpus late diffundatur, ſi fangulnis 
tranſitui per pulmones obſtetur, ſi cepha- 
lalgia urgens fit, ſi viſcera affectionibus or- 
ganicis laborent, {i ſpirandi difficultas magna 
ſit, vel denique ſi aqua in thorace colliga- 
tur, periculum erit ne ſuffocatio accidat. 
Hinc emetica non hodie tam multum, quam 
apud medicos antiquos, ad hydropem bu- 
randum, in uſu ſunt. Quando uſus emeti- 
corum aptus judicatur, tartarus emeticus 
bene reſpondet; ſi enim vomitionem non 
excitet, pylorum tranſeat, et vel pro ca- 
thartico agat, vel ad ſuperficiem deteriiin- 
tionem promoveat. Zincum vitriolatum 
quoque, ad hunc morbum bene aptum eſt, 
quoniam cito, et ſine periculo agit. 0 Scilla, 
quanta vomitum efficiat, adhibita, effectus 


felices habere reperta fuit, et exempla me- 


morantur, 

morantur, quibus hydropum curationes, ex 
ſeillae vi emetica, peractae fuerunt “. Sy- 
denhamus, crocum metallorum in aſcite, 
quando abdominis tumor magnus ſit, com- 
mendat. Emetica in anaſarca, in doſibus 
magnis et frequenter iteratis, adhibean- 
tur neceſſe eſt, Poſt vomitionem, alia re- 
media, ad hunc morbum curandum, ali- 


quando cum majore effectu agunt. 


CATHARTICA. 


Haec medicamenta, multò melius quam 
emetica, hydropis curationi accomodantur, 
quia violentia minore agunt, minus debili- 
tatis inducunt, ſeri quantitatem majorem 
expellunt, et cum minore periculo adhiben- 


tur. Cathartica humorum ad inteſtina 


derivationem efficiunt, et magnopere ab- 


6 5 ſorbentia 


* Home's Clinical Experiments. 


ſorbentia ſtimulant. Ad hydropem curan- 
dum igitur multum valent. In duas claſ- 
ſes cathartica dividi poſſunt, draſtica ſcili- 


cet, et mitiora. 


CATHARTICA DRASTICA. 


Cathartica draſtica, apud medicos anti- 
quos, in uſu frequente fuerunt, et quaedam 
illorum, ex viribus, quas ad aquam edu- 
cendam, poſſidere exiſtimabantur, nomen 
hydrogoga, adepta fuerunt. Multùm a Sy- 
denhamo laudabantur, qui uſum catharti- 
corum mitiorum reprobat, et haec nocere 
potius quam prodeſſe dicit. Nunc autem 
ſatis conſtat, cathartica mitiora bonos edere 
effectus. Chryſtalli tartari praeſertim ſae- 
pe per ſe hydropem ſanàrunt. Cathartica 
mitiora prius tentari debent, et ſi haec non 


valeant, ad draſtica decurramus oportet. 


Catharticorum 

Catharticorum draſticorum praecipua ſunt, 
helleborus niger, rhamnus catharticus, ela- 
terium, jalapa, gambogia, colocynthis, 
ſcammonium, et hydrargyri praeparata. 
Pilulae Bacheri, qui famam magnam in Gal- 
lia acquiſtvit, pro baſi helleborum nigrum 
habent. Catharticae diureticae et tonicae, 
appellatae fuerunt. Haud autem, apud 
medicos recentiores, tam efficaces ad hy- 
dropem curandum, quam a Bachero, com- 
pertae fuerunt, et hodie raro in uſu ſunt. 
Rhamnus catharticus, ob poteſtates cathar- 


ticas, et antihydropicas, etiam laudatus eſt. 


In hydrope, elaterium a Sydenhamo et an- 


tiquis crebro adhibebatur. Ex acrimonia 
ejus autem ad febrem excitandam proclive 
eſt, et caute adhibendum. Jalapa cathar- 
ticum tutum et efficax habetur. Gambo- 
gia hydropis curationi bene accommodatur, 
quia dejectiones aquoſas facile movet, et 
abſorptionem magnopere excitat, Colo- 

cynthis 

cynthis et. e e 
ca ſunt, et cautè adhiberi debent. Ex hy- 
drargyri Pracparatis, calomelas, in hydro- 
pe, praecipue ut alvum moveat, exhibetur, 
Cathartica draflica, mitioribus conjunQa, 
cum magna utilitate praeſcribuntur z ſicut 
jalapa chryſtallis tartari adjuncta; et chryf. 
talli tartari cum gambogia; itemqus draf- 
tica inter ſe compoſita, ſicut jalapa cum 
gambogia, etiamque jalapa cum calomelane, 

Haec cathartica ſaepe iterari debent, bre- 
Mi intervallis, pro aegrotantis viribus; f 
nam ſi multum temporis intercedat, mor- 
bum augebunt potius, quam levabunt. 
Conſiderandum tamen eſt, ſi aquam non 
cito expellant, vel abſorptionem excitent, 
vel ſymptomata mitigent, uſum eorum con- 
tinuum corpus admodum debile reddere. 
Cavendum quoque eſt, ne inteſtinorum in- 


flammati onem moveant. 

CATHARTICA MITIORA. 


Horum praecipua ſunt ſales neutri et 


compoſiti. Pauci autem eorum ad hydro- 


pis curationem, in uſu ſunt, quoniam, ad 
aquam eliciendam, haud multùm valent. 
Inter ea cathartica mitiora, quae hodie in 
hydrope uſurpantur, chryſtalli tartari lo- 
cum habent primarium. Si in doſibus ex 
uncia dimidia, uſque ad unciam unam den- 
tur, ut catharticum mite ſed efficax, agunt. 
Hoc remedium autem, non tam propter vi- 


res ejus catharticas, quam propter deobſtru- 


/ entes et diureticas, in hydrope adhibetur. 


DIURETICA. 


Quoniam humoris aquoſi quantitas haud 


exigua per renes e corpore ejicitur, diureti- 


ca, 

ca, ad hydropem curandum remedia po- 
tentiſſima viderentur. Diuretica quoque 
emeticis et catharticis anteferuntur, quia 
aegrotum minus debilitant, et diutius ad- 
hiberi poſſunt, Maxime autem dolendum 
eſt, horum virtutem adeo eſſe incertam, ut 
nullum fit quo fiducia reponi debeat. Qua- 
propter, ſi unum ſpem noſtram fefellerit, 
ad alterum decurrendum. Diureticorum 
vires, per liquores diluentes augentur, quia 
ſic renum actio excitatur, et diuretica illue 
diriguntur. Olim autem liquores diluen- 
tes in hydrope, pernicioſi exiſtimati fue- 
runt. 

Diuretica quae, in anaſarca, praecipue 
adhibentur ſunt digitalis, ſcilla, allium, col- 


chicum, lactuca viroſa, nicotiana, et ſales. 

DIGITALIS. 


-  Haee planta, inter diuretica potentiſſima, 


merito habetur, et 1dcirco, in hydrope, nu- 


per multum laudata fuit ; et haud negari 
poteſt, quin, aegros hydropicos, ſaepe ſana- 
verit. Olim haud multùm, prae qualitati- 
bus noxiis, in uſu fuit. Celebris Wither- 
ing, medicorum animos ad hoc remedium 
rurſus revocavit, et exempla plurima, qui- 
bus cum felice eventu adhibebatur, memo- 
ravit, Non autem fine circumſpectione 
maxima utendum eſt; haud enim longo 
tempore, effectus exitioſos oſtendit. Quan- 
do doſibus magnis vel ſaepe iteratis, adhi- 
betur, pulſum, in modo mirabili, tardat ; 
nauſeam, vomitum et purgationem, ciet; 
cephalalgiam, vertiginem et viſus affectio- 
nes, excitat; ſudores frigidos, convulſiones, 
ſyncopen, et denique mortem ipſum, indu- 


cit. 


RCA. as 
eit. Parvis doſibus igitur primdm incipi- 
endum eſt, quas gradatim augere debemus. 
In pulvere, infuſione, vel decoctione dari 
poteſt. Pulveris granum unum a primo, 
doſis ſatis eſt magna, et raro tria tranſire 
debemus. Bis in die aſſumi poteſt, mane 
ſcilicet et veſpere. Hujus medicamenti 
quantum augenda doſis ſit, ex effectibus 
jam dati judicandum. Si digitalis vim ca- 
tharticam oſtenderit, opium feliciter cum il- 
la conjungatur. Inter uſum digitalis dilu- 
entia aſſumi debent. Si effectus exitiof 
hujus medicamenti appareant, cardiaca, et | 


ſtimulantia, ut vinum, ardentes liquores, 


lavendula, &c. neceſſaria fiunt. 


SCILLA. 


Hoc medicamentum, ex temporibus an- 


tiquiſſimis, multùm fuit celebratum, et qui- 


dem 

46 DE HYDROPE ANASARCA. 

dem merito, quoniam vires ejus diureticae 
haud parvae videntur. Contra affectiones 
hydropicas itaque diu valuit. Scilla po- 
teſtates emeticas, catharticas et diureticas, 
poſſidet, et propter eas, in hydrope aliquan- 
do utilis eſt; ob vires autem ejus diureti- 
cas, maxime adhibetur. Ut ex uſu ejus 
commodum inſequatur, parvis doſibus ſae- 
pe iteratis, adhibenda. Opium interdum, 
atque etiam ex hydrargyro praeparata, fe- 
liciter cum ſcilla conjunguntur. Ad ſcillae 
vim diureticam promovendam, diluentia 


utilia ſunt. 


ALLIUM. 


Allium, diureticum calidum, ſtimulans, 
et pungens eſt. Sydenhamus, ſub hydro- 
pis initium commendat, et hydropem, hoc 


medicamento ſolo ſanatum, fe noviſſe di- 


cit, 


8 

cit, Allium, forma boli, aptè aſſumi po- 


teſt, et recens, cum ſummo commodo da- 


tur. 


COLCHICUM. 


Colchicum autumnale, ſcillam multum 
refert. A Doctore Storck, in hydropis cu- 
ratione, multùm celebratum fuit. Ex tre- 
decem hydropicis, hoc remedio ſe novem 
ſanafſe, et quatuor reliquos levaſle, aſſerit. 
Ab aliis medicis autem, qui ei haud mul- 


tum confidunt, fruſtra tentatum fuit. 


LACTUCA vI ROSA. 


Hoc remedium, Doctor Collins Medi- 
cus Vindabonenſis, laudibus pluribus orna- 
vit, ut diureticum potentiſſimum, et in hy- 


drope 


drope utiliſſimum. Inter operationem ejus, 


diluentia copioſe bibi opus eſt. Doctor 
Collins, ex viginti quatuor hydropicis, om- 
nes, uno excepto, hoc medicamento ſana- 


tos eſſe, affirmat. 


NICOTIANA. 


Haec planta, in hydropis curatione, a 
Doctore Fowler, multum commendata fu- 
it, et caſus hydropici centum ab illo refe- 
runtur, quibus hoc medicamentum adhibi- 
tum fuit, quorumque in nonaginta tribus, 
urinam copioſe movit. Ab aliis medics 
autem non tam feliciter datum eſt. Ob- 


ſervandum quoque eſt, effectus periculoſos, 


ab uſu nicotianae, haud raro inſequi, nam 
vires emeticas, catharticas et narcoticas gra- 
ves, oſtendit. Cura maxima igitur admi- 


niſtranda, 

niſtranda, et parvis initio doſibus, quae 


caute, et gradatim, augeantur. 


S ALS. 


Salinae materiae diverſae, ad hydropem 
curandum, ſaepe in uſu fuerunt; quoni- 
am, ad renum actionem excitandam, mul- 
tum valent. Acida, ſicut ſuccus limonum, 
acetum et acidum ſulphuricum, nonnun- 
quam adhibita ſunt. Alkalina frequentius 
praeſcribuntur, tam vegetabilia quam foſ- 
ſilia. Alkali volatile, quo urinam moveat, 
raro adhibetur, quoniam humores tam fa- 


cile ad cutem dirigit. Geniſtae cineres, a 
multis magni aeſtimantur, et multa exem- 
pla non deſunt, quibus fluxum urinae mag- 
num concitaverunt, et fic hydropem ſank- 
runt. Sales neutri quoque haud negligun- 


tur. Nitrum aliquando uſurpatur. Doctor 


G Fothergill 

Fothergill tartari regenerati bonos ,effectus 
refert. Remedium autem efficaciſſimum 
hujus generis ſunt chryſtalli tartari, quae a 
celeberrimo Home, in Noſocomio Regio 
Edinenſi, optimo ſucceſſu, adhibebantur. 
Ut vim diureticam habeant, in aquae mag- 
Ng copia ſolutae aſſumantur neceſſe eſt; 
niſi enim hoc modo adhibeantur, urinam 


vix movent. 


SUDORIJFICA, 


Cutis arida hydropicorum, uſum ſudori- 
ficorum requirere videtur, et, cum maximo 
commodo, {1 morbus a perſpiratione immi- 
nuta originem duxerit, adhibentur. Re- 
mediis autem ſudorificis objectum eſt, ſu- 
dorem profuſum aegri vires magnopere 
frangere, itaque nocere potius quam pro- 
deſſe. Si uſus ſudorificorum aptus judice- 


tur, 

ii 4 „re _ . Af 
tur, tartarus emeticus per fe, vel opio con- 


junctus, opium, etiamque pulvis ſudorificus 
bene reſpondent. Tepidarium quoque in- 
terdum eſt utile. Sudorifica cum meliore 
effectu agunt poſt vel inter hydrargyri 
uſum ; et, per veſtitum ſolito craſſiorem, 
et liquoris tepidi diluentis uſum ſatis mag- 


num, quoquè adjuvantur. 


S IALO GO GA. 


Hujus claſſis remedium praecipuum, 
quod in hydropis curatione adhibetur, eſt 
hydrargyrus. Hoc medicamentum ad hy- 
dropem curandum bene accommodatur, non 
modo ſalivam movendo, verum etiam ex- 
cernenda alia eliciendo. Si morbus a ſcir- 


rho pendeat, remedium eſt utiliſſimum. 


Hydrargyrus ſimul cum ſcilla feliciter ad- 
hibetur, 


= Clar. Gregory, 

hibetur, ſcill& mane ory et —— 


ro veſpere. 


CORPORI VIGOREM RESTITUERE. 

Humoribus, per remedia ſupra memora- 
ta eductis, ne redeat morbus praecaveamus 
neceſle eſt, et, vigorem ſyſtemati reſtauran- 
do, corpus hydropi minus obnoxium red- 
damus. Quae huic indicationi maxime in- 
ſerviunt, ea ſunt diaeta nutriens, exercita- 
tio, frictio, faſciae, et tonica. 

Diaeta nuiriens, —Cibus nutriens, et ſi- 
mul concoctu facilis eſſe debet. Hujuſmo- 
di ſunt carnes, atque panis bene fermenta- 
tus. Potus corroborans ſit oportet, ſicut 
vinum modice dilutum, cereviſia fortis, 
Anglice porter, dicta. 

Exercitatio—multa beneficia habet, ſe- 


eretiones et excretiones promovet, ſanguinis 


motum 

motum accelerat, appetitui et concoctioni 
favet, atque abſorptionem adauget. Mo- 
dica eſſe debet, neque nimis longa ne cor- 
pus defatiget. Ambulatio aliis anteponen- 
da, ſi aegri vires ſinant. Medici antiqui 
exercitationem violentam, maxime curſum, 
commendabant. Hic autem hydropicis 
haud bene accommodatur, quia ſuffocatio- 
nem minitatur, et exhalationi in caput quae 
vitam aegro eripiat, favet. 

Frictio. Per frictionem ſanguinis motus 
per venas acceleratur, et abſorptio excitatur. 
Frictio dirigatur ſurſum, potius quam deor- 
ſum, oportet; priore enim modo, ſanguinis 
venoſi ad cor reditus feſtinatur, et exhala- 
tio imminuitur. Frictio matutina pluri- 
mum prodeſt, quia tunc artus inferiores 
minus tument. Frictio manu nuda, pan- 
no laneo oleo imbuto, vel ſtrigili perfici 


poteſt. 
Faſciae. 

F. gſciae.—Hae tonum vaſorum augent, 
et fluidorum in telam celluloſam fluxui ob- 
- veniunt. Cura autem ſemper adhibenda; 
nam {1 nimis arctae, ſanguinis circuitum 
impedient, et tumores hydropicos augebunt. 

Tinica—ventriculi vires adaugent, et 
hinc totum corpus roborant. Horum prae- 
cipua ſunt, cortex Peruvianus, chalybeata, 
atque amara. Frigidarium quoque viribus 
tonicis haud parvis pollet. Caute autem 
in hydrope adhibendum, et non, donec cor- 


poris vires aliquanto reſtitutae fuerint. 


